open-index/open-wikipedia-markdown huggingface dataset:
গঙ্গা মৈয়া তোহে পিয়রী চঢ়ৈবো

***গঙ্গা মৈয়া তোহে পিয়রী চঢ়ৈবো*** কুন্দন কুমার পরিচালিত ১৯৬৩ খ্রিস্টাব্দে মুক্তিপ্রাপ্ত একটি ভোজপুরী চলচ্চিত্র। এটি ভোজপুরী ভাষায় নির্মিত সর্বপ্রথম চলচ্চিত্র এবং এতে অভিনয় করেন কুমকুম, অশীম কুমার, ও নাজির হুসেন। চলচ্চিত্রটিতে সঙ্গীত প্রদান করেন চিত্রগুপ্ত শ্রীবাস্তব, গীত রচনা করেন শৈলেন্দ্র এবং লতা মঙ্গেশকর ও মহম্মদ রফি নেপথ্য গায়ক ছিলেন।

*গঙ্গা মৈয়া তোহে পিয়রী চঢ়ৈবো* ১৯৬৩ খ্রিস্টাব্দের ২২শে ফেব্রুয়ারি পাটনার, বীনা সিনেমায় মুক্তি পায়। চলচ্চিত্রটি কুন্দন কুমার পরিচালনা করেন এবং বিশ্বনাথ প্রসাদ শাহাবাদী প্রযোজনা করেন, যিনি ভারতের প্রথম রাষ্ট্রপতি ডঃ রাজেন্দ্র প্রসাদের পরিচিত ছিলেন। চলচ্চিত্রটির প্রাথমিক নির্মাণব্যয় ₹১৫০,০০০ ধরা হলেও নির্মাণকাজ শেষ করতে প্রায় ৫০০,০০০ টাকা খরচ হয়। মুক্তির পূর্বে রাজেন্দ্র প্রসাদের জন্য পাটনার সদাকত আশ্রমে বিশেষ প্রদর্শনীর আয়োজন করা হয়েছিল।

চলচ্চিত্রটি মূলত বিধবা পুনর্বিবাহ ভিত্তিক কাহিনীচিত্র।

## কুশীলব

## গীতমালা
*গঙ্গা মৈয়া তোহে পিয়রী চঢ়ৈবো*তে সঙ্গীত প্রদান করেন চিত্রগুপ্ত শ্রীবাস্তব ও গান রচনা করেন শৈলেন্দ্রদাস কেশরীলাল

* "গঙ্গা মৈয়া তোহে পিয়রী চঢ়ৈবো" - লতা মঙ্গেশকর, ঊষা মঙ্গেশকর
* "সোনওয়া কে পিঞ্জিরা মেঁ" - মহম্মদ রফি
* "মোরে কারেজওয়া মেঁ পির " - লতা মঙ্গেশকর, ঊষা মঙ্গেশকর
* "কাহে বঁসুরিয়া বাজাওলে" (আনন্দময়) - লতা মঙ্গেশকর
* "অব তো লাগাত মোরা সোলওয়া সাল" - সুমন কল্যাণপুর
* "লুক চুক বদরা" - লতা মঙ্গেশকর
* "কাহে বঁসুরিয়া বাজাওলে" (বিষণ্ণতাময়) - লতা মঙ্গেশকর

## মুক্তি ও অভ্যর্থনা
*ভোজপুরী ফিল্ম সমারোহ সমিতি* কর্তৃক ২৭ এপ্রিল ১৯৬৫ খৃস্টাব্দে প্রথম ভোজপুরী চলচ্চিত্র পুরস্কারের আয়োজন করা হয়, কলিকাতার আনন্দবাজার পত্রিকা ভবনে। এতে *গঙ্গা মৈয়া তোহে পিয়রী চঢ়ৈবো* চলচ্চিত্রটি কয়েকটি পুরস্কার জয় করে, যার মধ্যে, শ্রেষ্ঠ অভিনেত্রী (কুমকুম), শ্রেষ্ঠ পার্শ্ব-অভিনেতা (নাজির হুসেন), শ্রেষ্ঠ গান (শৈলেন্দ্র), শ্রেষ্ঠ কাহিনী (নাজির হুসেন), এবং শ্রেষ্ঠ নেপথ্য গায়ক - পুরুষ (মহম্মদ রফি- *" সোনওয়া কে পিঞ্জরে মেঁ"*)।

## কিংবদন্তি
২০১১ খ্রিস্টাব্দে ৯৯তম বিহার দিবস উদ্‌যাপন উপলক্ষে চলচ্চিত্রটি প্রদর্শন করা হয়।

## তথ্যসূত্র

## বহিঃসংযোগ
* 

বিষয়শ্রেণী:ভোজপুরি ভাষার চলচ্চিত্র
বিষয়শ্রেণী:১৯৬৩-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতে বিধবা বিবাহ বিষয়ে চলচ্চিত্র
বিষয়শ্রেণী:বিহারে চিত্রায়িত চলচ্চিত্র
বিষয়শ্রেণী:আইটেম নাম্বার বিশিষ্ট চলচ্চিত্র
বিষয়শ্রেণী:১৯৬২-এর চলচ্চিত্র
বিষয়শ্রেণী:বিহারে ধারণকৃত চলচ্চিত্র
জৈবিক যুদ্ধবিগ্রহ

thumb|ল্যাবরেটরিতে সংক্রামক অণুজীবের জ্বিনগত বিকৃতি ও চাষ

**জৈবিক যুদ্ধবিগ্রহ** তথা **জীবাণুভিত্তিক রণযুদ্ধ** হলো মানুষ হত্যা কিংবা বিকলাঙ্গ করার উদ্দেশ্যে সামরিক যুদ্ধে জৈবিক বিষাক্ত পদার্থ কিংবা সংক্রামক অণুজীব যেমন ব্যাকটেরিয়া, ভাইরাস এবং ছত্রাকের ব্যবহার। **জৈবিক অস্ত্রশস্ত্র** তথা **জৈব-অস্ত্র বা জৈব অশনিসংকেত** বলতে কোনো জীবন্ত সত্ত্বা কিংবা নিজেদের বহুগুণিত প্রতিরূপ তৈরিতে সক্ষম (যেমন- ভাইরাস, যাকে সার্বজনীনভাবে জীবিত ধরা হয় না) অজীব বস্তুকে বোঝানো হয় যা তার শিকার তথা যে জীবিত সত্বায় আশ্রিত হয় তার অভ্যন্তরে বহুগুণিত হতে ও বংশবিস্তার করতে পারে। যুদ্ধবিগ্রহে পোকামাকড় ও কীটপতঙ্গের ব্যবহারকেও জৈবিক যুদ্ধাস্ত্র হিসেবে চিহ্নিত করা হয়।  এই জৈবিক যুদ্ধবিগ্রহের ব্যাপারটি নিউক্লিয়ার এবং রাসায়নিক যুদ্ধগুলোর থেকে আলাদা। একসাথে জৈবিক, নিউক্লিয়ার ও রাসায়নিক যুদ্ধকে এনবিসি (নিউক্লিয়ার, বায়োলজিক্যাল এন্ড কেমিক্যাল ওয়ারফেয়ার ইউজিং ওয়েপনস অফ মাস ডেস্ট্রাকশন) তথা বিপুল ধ্বংসাত্মক ফলাফলবাহী অস্ত্র ব্যবহারের মাধ্যমে নিউক্লিয়ার, জৈবিক ও রাসায়নিক যুদ্ধ বলা হয়। এসব যুদ্ধে ব্যবহৃত কোন অস্ত্রই চিরাচরিত সাধারণ অস্ত্র নয়, যেগুলো প্রধানত তাদের বিষ্ফোরক, গতিশীল ও আগ্নেয় বৈশিষ্ট্যের দরুণ ব্যবহৃত হয়।

শত্রুসেনার সাথে যুঝে উঠতে তাদের চেয়ে বেশি পরিকল্পনা ও সামরিক কৌশলগত সুবিধা পেতে জৈবিক অস্ত্রশস্ত্রের ব্যবহার কিংবা ব্যবহারে ভয় দেখানো ফলপ্রসূ হতে পারে। শত্রুসেনার হাত থেকে নির্দিস্ট এলাকা বাঁচানোর হাতিয়ারস্বরূপ (area denial weapons) কিছু রাসায়নিক অস্ত্রের ন্যায় জৈবিক অস্ত্রসমূহও ব্যবহৃত হতে পারে। এই অস্ত্রগুলো হতে পারে মারণাস্ত্র কিংবা অমৃত্যুদায়ী এবং এর নিশানা হতে পারে একজন মানুষ, হতে পারে একদল মানুষ কিংবা একটি পুরো জনগোষ্ঠী। এই জৈবিক অস্ত্রগুলো জাতীয়ভাবে কিংবা জাতীয়তা-বহির্ভুত স্বতন্ত্র দলগুলোর দ্বারা প্রস্তুতকৃত, অর্জিত, সঞ্চিত কিংবা কার্যকর হতে পারে। জাতীয়তা-বহির্ভুত স্বতন্ত্র দলগুলোর এর সাথে এসব হাতিয়ারের সম্পৃক্ততা কিংবা কোনো জাতীয় অঙ্গরাজ্যের দ্বারা গোপনে এর ব্যবহার করা হলে তা জৈব-সন্ত্রাসবাদ হিসেবে পরিচিত।

জৈবিক ও রাসায়নিক যুদ্ধবিগ্রহ কিছুক্ষেত্রে একে অপরের সাথে অঙ্গাঅঙ্গিভাবে জড়িত। কেননা, কিছু জীবসত্বায় উৎপাদিত বিষাক্ত পদার্থের ব্যবহার জৈবিক ও রাসায়নিক উভয় অস্ত্রনীতির (the Biological Weapons Convention and the Chemical Weapons Convention) বিধানেরই অধীন।  বিষাক্ত পদার্থ এবং মানুষের মনস্তত্ত্বকে প্রভাবিতকারী রাসায়নিক পদার্থসমূহকে 'মিডস্পেক্ট্রাম এজেন্ট' (mid-spectrum agent) বা মধ্যবর্তী প্রভাবক-পদার্থ হিসেবে অভিহিত করা হয়। জৈব-অস্ত্রগুলোর মতো এসকল মধ্যবর্তী প্রভাবক-পদার্থ তাদের বাহকের শরীরে বংশবিস্তার করে না এবং   সুপ্তাবস্থাও জৈব-অস্ত্র অপেক্ষা স্বল্পমেয়াদী।

প্রচলিত আন্তর্জাতিক মানবকল্যাণ আইন এবং নানান আন্তর্জাতিক চুক্তি অনুসারে জৈব-অস্ত্রের ব্যবহার নিষিদ্ধ করা হয়েছে। সশস্ত্রযুদ্ধে জৈব-পদার্থের ব্যবহার একপ্রকার যুদ্ধাপরাধ।

## তথ্যসূত্র

বিষয়শ্রেণী:ধরন অনুযায়ী যুদ্ধবিগ্রহ
বিষয়শ্রেণী:জীবনীতিশাস্ত্র
মনোরঞ্জন ব্যাপারী

**মনোরঞ্জন ব্যাপারী** (জন্ম: আনুমানিক ১৯৫০) একজন বাঙালি দলিত সাহিত্যিক, যিনি ২০১৪ সালে পশ্চিমবঙ্গ বাংলা একাডেমি কর্তৃক সুপ্রভা মজুমদার স্মৃতি পুরস্কার লাভ করেন।

## প্রারম্ভিক জীবন
মনোরঞ্জন ব্যাপারী অধুনা বাংলাদেশের পিরোজপুর জেলার নাজিরপুর উপজেলার তুরুকখালী গ্রামে জন্মগ্রহণ করেন। আনুমানিক ১৯৫০ সালে জন্মগ্রহণ করেন। তিন বছর বয়েসে দেশভাগের কারণে তাঁর পরিবার ভারতের পশ্চিমবঙ্গ রাজ্যে চলে আসে। বাঁকুড়া, দক্ষিণ চব্বিশ পরগণা জেলার ঘুটিয়ারী শরিফ ইত্যাদি নানা জায়গায় উদবাস্তু শিবিরে ছিন্নমূল পরিবারের সাথে বসবাস করেন ১৯৬৯ সাল পর্যন্ত। আসাম লখনৌ এলাহাবাদ ইত্যাদি ভারতের বিভিন্ন জায়গায় স্বল্প পারিশ্রমিকে নানা ধরনের কাজ করেছেন। একসময় জীবিকার খোঁজে তিনি দণ্ডকারণ্য অঞ্চলে চলে যান। অমানুষিক পরিশ্রম, বর্ণবিদ্বেষমূলক অপমানের মধ্যে দিয়ে তাঁকে বড় হতে হয়েছে। মধ্যভারতের নকশাল আন্দোলনও শ্রমিক নেতা শংকর গুহনিয়োগীর সাথে তাঁর যোগাযোগ ছিল। রাজনৈতিক কারণে জেলে থাকার সময় নিজের চেষ্টায় লেখাপড়া শেখেন তিনি। জেল থেকে মুক্তি পেয়ে মালবাহক, শ্রমিক, কুলী ও মজুরের কাজ করতে করতে চরম দারিদ্র্যের মধ্যেই সাহিত্য সাধনা করেন এই দলিত সাহিত্যিক। দক্ষিণ কলকাতার মুকুন্দপুরে হেলেন কেলার বধির বিদ্যালয়ে বর্তমানে রান্নার কাজ করেন তিনি

## রাজনৈতিক জীবন
২০২১ পশ্চিমবঙ্গ বিধানসভা নির্বাচনে হুগলী জেলার বলাগড় বিধানসভা কেন্দ্র থেকে তিনি জয়ী হয়েছেন। তৃণমূল কংগ্রেস দলের হয়ে তিনি বিধানসভায় প্রার্থী হন।

## সাহিত্য
শ্রী ব্যাপারীর বিখ্যাত সৃষ্টি *ইতিবৃত্তে চণ্ডাল জীবন* তাঁর দলিত জীবনের কাহিনি নিয়ে লেখা। কলকাতায় রিকশা চালকের কাজ করার সময় লেখিকা মহাশ্বেতা দেবীর সাথে তাঁর আলাপ হয়। মূলত তাঁরই উৎসাহে লেখা প্রকাশ করেন শ্রী ব্যাপারী। বিভিন্ন লিটল ম্যাগাজিনে তাঁর লেখা গল্প ও প্রবন্ধ প্রকাশিত হয়েছে। তাঁর প্রকাশিত বইগুলি হল:
* *ইতিবৃত্তে চণ্ডাল জীবন – ১ম পর্ব ও ২য় পর্ব*  
* *অন্য ভুবন*
* *বৃত্তের শেষ পর্ব* 
* *জিজীবিষার গল্প* 
* *চণ্ডাল জীবন*
* *বাতাসে বারুদের গন্ধ* 
* *অমানুষিক* 
* *গল্প সমগ্র – ১ম খণ্ড*
* *গল্প সমগ্র - ২য় খণ্ড'
* *মতুয়া এক মুক*<nowiki/>*্তি সেনা*
* *মরণ সাগর পারে তোমরা অমর''

## তথ্যসূত্র

বিষয়শ্রেণী:বাঙালি ঔপন্যাসিক
বিষয়শ্রেণী:বাঙালি সাহিত্যিক
বিষয়শ্রেণী:১৯৫০-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় পুরুষ লেখক
বিষয়শ্রেণী:বাঙালি লেখক
বিষয়শ্রেণী:বাংলা ভাষার লেখক
বিষয়শ্রেণী:দলিত লেখক
বিষয়শ্রেণী:হুগলি জেলার ব্যক্তি
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:২০শ শতাব্দীর ভারতীয় ঔপন্যাসিক
বিষয়শ্রেণী:পশ্চিমবঙ্গের ঔপন্যাসিক
বিষয়শ্রেণী:নাজিরপুর উপজেলার ব্যক্তি
বিষয়শ্রেণী:পিরোজপুর জেলার রাজনীতিবিদ
বিষয়শ্রেণী:পিরোজপুর জেলার লেখক
বিষয়শ্রেণী:আদিনিবাস পূর্ববঙ্গে
বিষয়শ্রেণী:পূর্ববঙ্গে জন্ম
গিরিশচন্দ্র বিদ্যারত্ন

**গিরিশচন্দ্র বিদ্যারত্ন** (২৬ সেপ্টেম্বর, ১৮২২ - ৩ ডিসেম্বর, ১৯০৩) ছিলেন আঠেরোশ শতকের পণ্ডিত, শিক্ষাবিদ ও সমাজসংস্কারক। তিনি বিদ্যাসাগরের সহপাঠী ছিলেন।

## কৃতিত্ব
বিদ্যারত্ন অবিভক্ত বাংলার চব্বিশ পরগনার রাজপুরে জন্মগ্রহণ করেন। তার পিতার নাম ছিল রামধন বিদ্যাবাচস্পতি। গিরিশচন্দ্র ১৮৪৫-৫১ সাল সংস্কৃত কলেজের গ্রন্থাধ্যক্ষ ছিলেন। ১৮৫১-৮২ সেখানে অধ্যপনা করেন। বিধবা বিবাহ আন্দোলনে উৎসাহী ছিলেন তিনি। প্রথম জীবনে ব্রাহ্মধর্মের অনুরাগী হলেও পরে বৈদান্তিক মতাবলম্বী হন। জাতিভেদ প্রথার বিরোধী ছিলেন। সংস্কৃত যন্ত্র প্রেস স্থাপনে বিদ্যাসাগরের প্রধান সহযোগী ছিলেন। নিজে বিদ্যারত্ন যন্ত্র, পরে কলকাতায় গিরিশ বিদ্যারত্ন যন্ত্র নামে প্রেস স্থাপন করেন। নিজ গ্রামে দশ হাজার টাকা দিয়ে দরিদ্র ভান্ডার স্থাপন করেছিলেন। হরিনাথ মজুমদার তার দ্বি-মাসিক পত্রিকা *গ্রামবার্তা* গিরিশচন্দ্র বিদ্যারত্ন প্রেস থেকেই প্রথম প্রকাশ করেন।

## রচনা
তার রচিত ও সম্পাদিত গ্রন্থাবলীর মধ্যে আছে *রঘুবংশ* (মল্লিনাথটীকা সমেত), দশকুমার চরিতের বঙ্গানুবাদ, *বিধবা বিষম বিপদ* (নাটক), *মুগ্ধবোধ ব্যাকরণ* ও *শব্দসার*।

## তথ্যসূত্র

## বহিঃসংযোগ

বিষয়শ্রেণী:১৮২২-এ জন্ম
বিষয়শ্রেণী:১৯০৩-এ মৃত্যু
বিষয়শ্রেণী:বাঙালি লেখক
বিষয়শ্রেণী:বাঙালি শিক্ষাবিদ
বিষয়শ্রেণী:বাঙালি সমাজ সংস্কারক
বিষয়শ্রেণী:বাংলার নবজাগরণের সঙ্গে যুক্ত ব্যক্তি
নাভানা আক্তার

**নাভানা আক্তার** (জন্ম: ৯ ফেব্রুয়ারি ১৯৭৫) হলেন বাংলাদেশের একজন প্রখ্যাত রাজনীতিবিদ ও সংরক্ষিত নারী আসন-২৭ থেকে নির্বাচিত জাতীয় সংসদ সদস্য। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ “সংসদ সদস্য” পদে নির্বাচিত হন।

## আরও দেখুন
* ১০ম জাতীয় সংসদ নির্বাচন - ২০১৪
* বাংলাদেশের জাতীয় সংসদের সদস্যদের তালিকা

## তথ্যসূত্র

## বহিঃসংযোগ
* মাননীয় সংসদ সদস্য এ্যাড. নাভানা আক্তার  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
* ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:১৯৭৫-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:শরীয়তপুর জেলার ব্যক্তি
বিষয়শ্রেণী:দশম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
পরী (২০১৮-এর চলচ্চিত্র)

***পরী*** () হচ্ছে ২০১৮ সালে মুক্তিপ্রাপ্ত ভারতীয় অতিপ্রাকৃতিক ভয়ঙ্কর চলচ্চিত্র, যেটি ২০১৮ সালের ২ মার্চ তারিখে মুক্তি পায়। এই চলচ্চিত্রের শুটিং ২০১৭ সালের ১৩ জুন তারিখে শুরু হয়েছিল। পরী হচ্ছে অভিনেত্রী অনুষ্কা শর্মার নিজস্ব প্রোডাকশন হাউসে, ক্লিন স্ল্যাট ফিল্মসের ৩য় চলচ্চিত্র। এই চলচ্চিত্রটি প্রযোজনার পাশাপাশি এটিতে অভিনয়ও করবেন অনুষ্কা শর্মা। তার সাথে এই চলচ্চিত্রে পরমব্রত চট্টোপাধ্যায় এবং রজত কাপুর। এই চলচ্চিত্রটি ক্লিন স্ল্যাট ফিল্মস, ক্রিয়ার্জ এন্টারটেইনমেন্ট এবং কাইটা প্রোডাকশনের যৌথ অংশগ্রহণে নির্মিত। এই চলচ্চিত্রটি পরিচালনার মাধ্যমে প্রসিত রায় পরিচালনায় অভিষেক করছেন। এই চলচ্চিত্রের সঙ্গীত পরিচালক হচ্ছেন অনুপম রায়।

## অভিনয়শিল্পী
* অনুষ্কা শর্মা 
* পরমব্রত চট্টোপাধ্যায়
* রজত কাপুর 
* রিতাভরী চক্রবর্তী

## বিতর্ক
২০১৭ সালের আগস্ট মাসে, ভারতের পশ্চিমবঙ্গের দক্ষিণ চব্বিশ পরগণায় পরীর শুটিং চলাকালে একজন যন্ত্রবিৎ (শাহ আলম) ইলেকট্রিক শকের কারণে মৃত্যুবরণ করেন। এর কারণে, উক্ত স্থানের শুটিং তৎক্ষণাৎ বন্ধ করা হয়েছিল।

## বাজারকরণ
২০১৭ সালের ১৩ জুন তারিখে, অনুষ্কা শর্মা তার টুইটার একাউন্টে এক টুইটে এই চলচ্চিত্রের প্রথম প্রচ্ছদ উন্মোচন করেন। এই চলচ্চিত্রের মোশন পোস্টার ২০১৮ সালের ৯ জানুয়ারি প্রকাশ করা হয়েছে, যেখানে দেখা গিয়েছে অনুষ্কা শর্মার চেহারা ধীরে ধীরে চূর্ণ হয়ে যাচ্ছে, সাথে একটি ট্যাগলাইন ছিল "হোলি উইথ পরী"। ২০১৮ সালের ৩ ফেব্রুয়ারি তারিখে পরীর একটি ৩০ সেকেন্ডের টিজার ভিডিও প্রকাশ করা হয়েছে।

## তথ্যসূত্র

## বহিঃসংযোগ
* 
* বলিউড হাঙ্গামায় পরী

বিষয়শ্রেণী:ভারতীয় চলচ্চিত্র
বিষয়শ্রেণী:২০১৮-এর চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:কলকাতায় ধারণকৃত চলচ্চিত্র
বিষয়শ্রেণী:বিবাচনকৃত চলচ্চিত্র
বিষয়শ্রেণী:জনপ্রিয় সংস্কৃতিতে জ্বীন
বিষয়শ্রেণী:অনুপম রায় সুরারোপিত চলচ্চিত্র
বিষয়শ্রেণী:চলচ্চিত্র বিতর্ক
বিষয়শ্রেণী:চলচ্চিত্রে অশ্লীলতা বিতর্ক
বিষয়শ্রেণী:শয়তানবাদ সম্পর্কে চলচ্চিত্র
বিষয়শ্রেণী:পশ্চিমবঙ্গের পটভূমিতে চলচ্চিত্র
বিষয়শ্রেণী:চলচ্চিত্রে ধর্মীয় বিতর্ক

বিষয়শ্রেণী:হিন্দি ভাষার লোমহর্ষক চলচ্চিত্র
পানি ঘাটতি

**জল দুষ্প্রাপ্যতা** বলতে বুঝায়  জলের চাহিদা পুরনে অপর্যাপ্ত সুপেয় পানির উৎসের অভাব। এটি প্রতিটি মহাদেশের উপর প্রভাব ফেলবে এবং পরবর্তী দশকে সম্ভাব্য সর্বাধিক প্রভাব ফেলবে যা  ওয়ার্ল্ড ইকোনমিক ফোরাম দ্বারা  বিশ্বব্যাপী ঝুঁকির হিসেবে ২০১৫ সালে তালিকাভুক্ত হয়েছে। এটি আংশিক বা প্রকাশকৃত দাবির কোন সন্তুষ্টি, জলের পরিমাণ ও গুণ এর জন্য অর্থনৈতিক প্রতিযোগিতা, ব্যবহারকারীদের মধ্যে বিরোধ, ভূগর্ভস্থ পানি অব্যহত হ্রাস যা পরিবেশের উপর নেতিবাচক প্রভাব ফেলবে। বিশে্র  জনসংখ্যার দুই-তৃতীয়াংশ (৪.0 বিলিয়ন মানুষ)) বছরের অন্তত ১ মাস গুরুতর পানি সংকটের সমমুখীন হয়। পৃথিবীর প্রায় অর্ধ মিলিয়ন মানুষ  সারাবছরে গুরুতর পানির সংকটের মুখোমুখি হয়। পৃথিবীর সবচেয়ে বড় শহরগুলির অর্ধেকের বেশি ই পানি সংকটের সম্মুখীন হয়।

যদিও পৃথিবীর নিছক 0.0১৪% জল উভয়ই সতেজ  এবং সহজেই প্রবেশযোগ্য (অবশিষ্ট পানি, ৯৭% লবণাক্ত এবং ৩% এর চেয়ে কম পরিমাণে প্রবেশ করা কঠিন), টেকনিক্যালিভাবে, বিশ্বজুড়ে প্রচুর পরিমাণে মিষ্টি পানি রয়েছে স্কেল, মানবতার জন্য দ্বারা পেতে যাইহোক, অসম বিতরণ (জলবায়ু পরিবর্তনের দ্বারা উত্তেজিত) কারণে কিছু খুব ভিজা এবং কিছু শুষ্ক ভৌগোলিক অবস্থানের ফলে, সাম্প্রতিক দশক বিশ্বব্যাপী মিঠা পানির চাহিদার একটি তীব্র বৃদ্ধি, মানবতার একটি জল সংকট সম্মুখীন হয়, চাহিদা দ্বারা সরবরাহ প্রবাহিত প্রত্যাশিত ২০৩০ সালে ৪০%, যদি বর্তমান প্রবণতা অব্যাহত থাকে।.

## তথ্যসূত্র

## বহিঃসংযোগ

*
* The World Bank's work and publications on water resources
* BBC News World Water Crisis Maps
* Water Crisis Information Guide – From Middletown Thrall Library. Subjects include: Drinking Water, Government Information, International Challenges and Efforts, Global Water Issues, Oceanography, Sea Levels, Desalination, Water Scarcity, Pollution and Contaminants, Conservation and Recycling, News and Special Reports, and library catalog subject headings for further research.

বিষয়শ্রেণী:পরিবেশ অর্থশাস্ত্র
বিষয়শ্রেণী:পরিবেশের উপরে প্রভাব বিস্তারকারী মানব কর্মকাণ্ড
বিষয়শ্রেণী:ভবিষ্যৎ বিদ্যা
বিষয়শ্রেণী:বৈশ্বিক প্রাকৃতিক পরিবেশ
বিষয়শ্রেণী:পানি সরবরাহ
বিষয়শ্রেণী:পানি-বিষয়ক পরিবেশগত বিষয়
বিষয়শ্রেণী:ঝুঁকি ব্যবস্থাপনা
বিষয়শ্রেণী:পানি
বিষয়শ্রেণী:পানি শোধন
বিষয়শ্রেণী:পরিবেশের উপর মানুষের প্রভাব
ডান্স প্লাস

***ডান্স প্লাস*** ভারতের একটি নৃত্য প্রতিযোগিতামূলক রিয়েলিটি টেলিভিশন ধারাবাহিক যা স্টার প্লাস টিভি চ্যানেলে সম্প্রচারিত হয়। ভারতীয় নৃত্যশিল্পী রাঘব জুয়ালের উপস্থাপনায় এই ধারাবাহিক বলিউড পরিচালক ও নৃত্য পরিকল্পক রেমো ডি'সুজা ৩ জন সুপরিচিত নৃত্যশিল্পীকে সাথে নিয়ে বিচার করেন।

## ধারাবাহিকের বিন্যাস

### প্রধান বিচারক
* রেমো ডি'সুজাঃ
### দলনেতা ও দল
* ধর্মেশ ইয়েলান্ডেঃ
* শক্তি মোহনঃ
* সুমীত নাগদেবঃ
* পুনিত পাঠকঃ
### উপস্থাপক
* রাঘব জুয়ালঃ

## মৌসুমসমূহের বর্ণনা

### মৌসুম ১
*[[ডান্স প্লাস ১]]*
### মৌসুম ২
*[[ডান্স প্লাস ২]]*
### মৌসুম ৩
*[[ডান্স প্লাস ৩]]*
### মৌসুম ৪
*[[ডান্স প্লাস ৪]]*
### মৌসুম ৫
*[[ডান্স প্লাস ৫]]*
### মৌসুম ৬
*[[ডান্স প্লাস ৬]]*

## বিঃদ্রঃ

## তথ্যসূত্র

## বহিঃসংযোগ
* Dance Plus  Streaming on Hotstar
* 

বিষয়শ্রেণী:হিন্দি ভাষার টেলিভিশন নৃত্যানুষ্ঠান
বিষয়শ্রেণী:আপাতবাস্তব টেলিভিশন
বিষয়শ্রেণী:ভারতীয় আপাতবাস্তব টেলিভিশন অনুষ্ঠান
বিষয়শ্রেণী:২০১৫-এ অভিষিক্ত ভারতীয় টেলিভিশন ধারাবাহিক
বিষয়শ্রেণী:স্টার প্লাসের মৌলিক অনুষ্ঠান
বিষয়শ্রেণী:ভারতীয় নৃত্য টেলিভিশন অনুষ্ঠান
বিষয়শ্রেণী:হিন্দি ভাষার টেলিভিশন অনুষ্ঠান
বিষয়শ্রেণী:মুম্বইয়ের পটভূমিতে টেলিভিশন অনুষ্ঠান
বিষয়শ্রেণী:হিন্দি ভাষার ডিজনি+ হটস্টারের মৌলিক অনুষ্ঠান
রোহতাস কেল্লা

**রোহতাস কেল্লা** (পাঞ্জাবি, ; কিল্লা রোহাতাস) ষোড়শ শতাব্দীর একটি দুর্গ যা পাকিস্তানের পাঞ্জাব প্রদেশের জেলূম শহরের কাছাকাছি অবস্থিত। এই দুর্গটি পশতুন রাজা শের শাহ সুরির রাজত্বকালে ১৫৪১ থেকে ১৫৪৮ সালে নির্মিত হয়েছিল। এটি নির্মাণের উদ্দেশ্য ছিল উত্তর পাঞ্জাবের পোট্রোহার অঞ্চলের বিদ্রোহী গোত্রকে দমন করা যারা মুঘল রাজত্বের অনুগত ছিল। দুর্গটি উপমহাদেশের সর্ববৃহৎ এবং সবচেয়ে দুর্গম দুর্গ। রোহতাস কেল্লাটি কখনো ঝড়-বাদলের আঘাতে ক্ষতিগ্রস্ত হয় নি এবং অবিকল অক্ষত অবস্থায় রয়েছে।

দুর্গটি তার বৃহৎ সুরক্ষামূলক দেয়াল এবং বৈশিষ্ট্যপূর্ণ বিরাট প্রবেশপথের জন্য পরিচিত। ১৯৯৭ সালে ইউনেস্কো কর্তৃক বিশ্ব ঐতিহ্যবাহী স্থান হিসেবে রোহতাস দুর্গটি অন্তর্ভুক্ত হয়েছিল যা কেন্দ্রীয় ও দক্ষিণ এশিয়ার মুসলিম সামরিক স্থাপত্যের একটি ব্যতিক্রমী উদাহরণ।

## অবস্থান

দুর্গটি গ্র্যান্ড ট্রাঙ্ক রোডের আট কিলোমিটার দক্ষিণে অবস্থিত। এটি জেল্লুর প্রায় ১৬ কিলোমিটার উত্তর-পশ্চিমে এবং দিনা শহরের কাছাকাছি। ঐতিহাসিক শাহরা-এ-আজম সড়কটি একবারে দুর্গটির উত্তরের বাইরের প্রাচীরের পাশে অবস্থিত।
রোহতাস ফোর্টটি একটি পাহাড়ের উপর নির্মিত ছিল ঘোড়া যেখানে কান নদী একটি মৌসুমী প্রবাহের সাথে মিলিত হয়। তিলা জগিয়ান এর মধ্যে 'পারনল খাস' নামে পরিচিত. দুর্গটি তার চারপাশে প্রায় 300 ফুট (91 মিটার) জায়গা জুড়ে অবস্থিত।. এটি সমুদ্রপৃষ্ঠ থেকে ২৬৬০ ফুট (৮১০ মিটার) এবং ১২.৬৩ একর (৫১,০০০ মিটার) এলাকায় আচ্ছাদিত।

## পটভূমি
দুর্গটি শুর সাম্রাজ্যের প্রতিষ্ঠাতা শের শাহ্‌ সুরী কর্তৃক অনুমোদিত হয়। দুর্গের নকশা করা হয়েছিল, মুগল সম্রাট হুমায়ূন এর অগ্রগতিতে বাধা দেওয়ার জন্য যিনি 'কানৌজ যুদ্ধে' পরাজিত হওয়ার পর [পার্সিয়া]  তে নির্বাসিত হয়েছিলেন। 'এই দুর্গটি আফগানিস্তানের পার্বত্য অঞ্চল এবং পাঞ্জাবের সমভূমির মধ্যে একটি কৌশলগত অবস্থানে ছিল, এবং মুগল সম্রাটকে ভারতে প্রত্যাবর্তন থেকে বাধা প্রদান করছিলো.

## ইতিহাস

### শুর আমল
তদার মল খাতির পরিচালনায় 1541 সালে দুর্গের নির্মাণ শুরু হয় এবং 1548 সালে এটি সম্পূর্ণ হয়। প্রাথমিকভাবে কেল্লাটির নির্মাণ শুরুতে স্থানীয় গাখার উপজাতিরা এখানকার মজুর হিসাবে কাজ করার জন্য অস্বীকারের ফলে ধীর গতিসম্পন্ন ছিল। মুগল পরিচালকরা অবশেষে মজুরি হার বৃদ্ধি করে, যার ফলে ব্যাপক সংখ্যক গাখার দুর্গ নির্মাণের প্রচেষ্টায় অংশগ্রহণ করে।

## তথ্যসূত্র

বিষয়শ্রেণী:পাকিস্তানের বিশ্ব ঐতিহ্যবাহী স্থান
বিষয়শ্রেণী:পাঞ্জাব, পাকিস্তানের দুর্গ
বিষয়শ্রেণী:সুরি সাম্রাজ্য
বিষয়শ্রেণী:পাঞ্জাব, পাকিস্তানের সাংস্কৃতিক ঐতিহ্যবাহী স্থান
আলীকদম থানা

**আলীকদম থানা** বাংলাদেশের বান্দরবান জেলার অন্তর্গত আলীকদম উপজেলার একটি থানা।

## প্রতিষ্ঠাকাল
আলীকদম থানা গঠিত হয় ১৯৭৬ সালে।

## প্রশাসনিক এলাকাসমূহ
আলীকদম উপজেলার ৪টি ইউনিয়নের প্রশাসনিক কার্যক্রম আলীকদম থানার আওতাধীন।

;ইউনিয়নসমূহ:
* ১নং আলীকদম সদর
* ২নং চৈক্ষ্যং
* ৩নং নয়াপাড়া
* ৪নং কুরুকপাতা

## আরও দেখুন
* আলীকদম উপজেলা
* বান্দরবান জেলা

## তথ্যসূত্র

## বহিঃসংযোগ

বিষয়শ্রেণী:বান্দরবান জেলার থানা
বিষয়শ্রেণী:আলীকদম উপজেলা
কুরুকপাতা ইউনিয়ন

**কুরুকপাতা** বাংলাদেশের বান্দরবান জেলার অন্তর্গত আলীকদম উপজেলার একটি ইউনিয়ন।

## আয়তন
কুরুকপাতা ইউনিয়নের আয়তন প্রায় ৭০২.০৫ বর্গ কিলোমিটার।
## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা  ১১,২১৬জন। এর মধ্যে ৭,৪৯২জন বৌদ্ধ, ১৫৩১জন খ্রিস্টান, ২৪৩জন মুসলিম, ১২জন হিন্দু  ও ১,৯৩৮জন অন্যান্য ধর্মের অনুসারী।

নৃতাত্ত্বিকভাবে ৩০১জন বাঙালি, ৮,৯০৬জন ম্রো, ১,২৭৭জন ত্রিপুরা, ৮৩জন মারমা ও ৬৪৯জন অন্যান্য।

## অবস্থান ও সীমানা
আলীকদম উপজেলার সর্ব-দক্ষিণে কুরুকপাতা ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ৩০ কিলোমিটার। এ ইউনিয়নের পূর্বে থানচি উপজেলার রেমাক্রী ইউনিয়ন, উত্তরে আলীকদম সদর ইউনিয়ন ও নয়াপাড়া ইউনিয়ন, পশ্চিমে নাইক্ষ্যংছড়ি উপজেলার দোছড়ি ইউনিয়ন ও মায়ানমারের রাখাইন প্রদেশ এবং দক্ষিণে মায়ানমারের রাখাইন প্রদেশ অবস্থিত।

## প্রতিষ্ঠাকাল
২০১৪ সালের ২৪ জুলাই ১নং আলীকদম ইউনিয়নকে বিভক্ত করে ৪নং কুরুকপাতা ইউনিয়ন গঠন করা হয়।

## প্রশাসনিক কাঠামো
কুরুকপাতা ইউনিয়ন আলীকদম উপজেলার আওতাধীন ৪নং ইউনিয়ন পরিষদ। এ ইউনিয়নের প্রশাসনিক কার্যক্রম আলীকদম থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।

ওয়ার্ডভিত্তিক এ ইউনিয়নের সীমানাসমূহ হল:

## শিক্ষা ব্যবস্থা
কুরুকপাতা ইউনিয়নের সাক্ষরতার হার ২৫%। এ ইউনিয়নে ৭টি প্রাথমিক বিদ্যালয় রয়েছে।

### শিক্ষা প্রতিষ্ঠান
;প্রাথমিক বিদ্যালয়
* কুরুকপাতা মৈত্রী সরকারি প্রাথমিক বিদ্যালয়
* পাইয়া কারবারী পাড়া সরকারি প্রাথমিক বিদ্যালয়
* বিদ্যামনি পাড়া সরকারি প্রাথমিক বিদ্যালয়
* রাইতুমনি পাড়া সরকারি প্রাথমিক বিদ্যালয়
* রাংলাই দাংলি পাড়া সরকারি প্রাথমিক বিদ্যালয়
* রেংপুং হেডম্যান পাড়া সরকারি প্রাথমিক বিদ্যালয়
* লাওলিং ন্যাদক কাম্পুক পাড়া সরকারি প্রাথমিক বিদ্যালয়

## যোগাযোগ ব্যবস্থা
কুরুকপাতা ইউনিয়নে যোগাযোগের প্রধান সড়ক হল আলীকদম-কুরুকপাতা সড়ক। প্রধান যোগাযোগ মাধ্যম জীপগাড়ি।

## খাল ও নদী
কুরুকপাতা ইউনিয়নের মধ্য দিয়ে বয়ে চলেছে মাতামুহুরী নদী। এছাড়া রয়েছে তৈন খাল।

## হাট-বাজার
কুরুকপাতা ইউনিয়নের প্রধান হাট-বাজার হল কুরুকপাতা বাজার।

## জনপ্রতিনিধি
* বর্তমান চেয়ারম্যান: ক্রাতপুং ম্রো

## আরও দেখুন
* আলীকদম উপজেলা
* আলীকদম থানা
* বান্দরবান জেলা

## তথ্যসূত্র

## বহিঃসংযোগ

বিষয়শ্রেণী:আলীকদম উপজেলার ইউনিয়ন
মেরন পর্বত

**মেরন পর্বত** (, *হার মেরন*; , *জাবাল আল-জারমাক*) হচ্ছে ইসরায়েলের একটি পর্বত। ইহুদি ধর্মীয় ঐতিহ্যে পর্বতটির বিশেষ তাত্পর্য রয়েছে এবং এর কিছু অংশকে প্রাকৃতিক সংরক্ষিত অঞ্চল হিসেবে ঘোষণা করা হয়েছে।

সমুদ্রপৃষ্ঠ থেকে  উপরে, মেরন পর্বত গ্রীন লাইনের মধ্যে অবস্থিত ইসরাইলের সর্বোচ্চ শৃঙ্গ, যদিও গোলান মালভূমি এবং হের্মোন পর্বতের অনেক শৃঙ্গ ইসরায়েলি দখলদারিত্ব এলাকায় ছিল, যেটি ১৯৮১ সালে সামরিক বিচারব্যবস্থার সময় দখল ও সরানো হয়েছিল।
## মেরন পর্বত প্রাকৃতিক সংরক্ষিত অঞ্চল
১৯৬৫ সালে, একটি ৮৪০০০-ডুনাম প্রাকৃতিক সংরক্ষিত অঞ্চলের কথা ঘোষণা করা হয়। ২০০৫-এ আরো অতিরিক্ত ১১৯৯ ডুনাম সংরক্ষিত অঞ্চলের জন্য ঘোষণা করা হয়। সমুদ্রপৃষ্ঠ থেকে ১২০৮ মিটার উচ্চতায় এই পর্বতটি ইসরায়েলের সর্বোচ্চ সংরক্ষিত অঞ্চল, এবং দেশটির উত্তর দিকে বৃহত্তম সংরক্ষিত অঞ্চল।
## ধর্মীয় তাত্পর্য

## আরোহণ পথ

## জলবায়ু

## তথ্যসূত্র

বিষয়শ্রেণী:ইসরায়েলের পর্বত
বিষয়শ্রেণী:ইসরায়েলের ইতিহাস
বিষয়শ্রেণী:পবিত্র পর্বত
মুনমুন (অভিনেত্রী)

**মুনমুন** (৩০ সেপ্টেম্বর ১৯৮১) হচ্ছেন একজন বাংলাদেশী চলচ্চিত্র অভিনেত্রী। তিনি প্রায় ৮৫টি চলচ্চিত্রে অভিনয় করেছেন। সরকার অশ্লীলতার বিপক্ষে পদক্ষেপ গ্রহণ করলে ২০০৩ সালের পর তার চলচ্চিত্রে উপস্থিতি কমে যায়। সর্বশেষ ২০১৭ সালে মিজানুর রহমান মিজান পরিচালিত *রাগী* চলচ্চিত্রে খলচরিত্রে অভিনয় করেন তিনি। চলচ্চিত্রে নগ্নতা ও অশ্লীলতার জন্য তিনি সমালোচিত।

## ব্যক্তিগত জীবন
মুনমুন ইরাকে জন্মগ্রহণ করেছিলেন। তার পৈত্রিক নিবাস বাংলাদেশের চট্টগ্রাম জেলার রাউজানে।
তিনি উচ্চ-মাধ্যমিক পর্যন্ত পড়াশোনা করেন।

মুনমুন ২০০৩ সালে সিলেটের একজন ব্যবসায়ীর সঙ্গে পরিণয়সূত্রে আবদ্ধ হলে, যুক্তরাজ্যে চলে যান। ২০০৬ সালে তাদের বিবাহ বিচ্ছেদ ঘটে। পরে, ২০১০ সালে তিনি দ্বিতীয় বিয়ে করেন। এই দম্পতির দুই পুত্র সন্তান রয়েছে। ২০২০ সালে এই বিয়েও বিচ্ছেদ হয়।

## কর্মজীবন
মুনমুন ১৯৯৭ সালে বিখ্যাত পরিচালক এহতেশামের মাধ্যমে বাংলাদেশ চলচ্চিত্র শিল্পে প্রবেশ করেন। তিনি এহতেসামের সহকারী হিসেবে কাজ করতে এসেছিলেন, কিন্তু তিনি তার অভিনয়ের দক্ষতা দেখে নায়িকা হওয়ার প্রস্তাব দেন। এহতেসাম পরিচালিত *মৌমাছি* চলচ্চিত্রে অভিনয়ের মাধ্যমে অভিষেক হয় তার। কিন্তু চলচ্চিত্রটি ব্যবসায়িকভাবে ব্যর্থ হওয়ায়, কর্মজীবনের শুরুতেই থেমে যেতে হয় তাকে। এরপর মুনমুনের নৃত্যপরিচালক মাসুম বাবুলের সাথে সখ্যতা গড়ে উঠলে, তিনি তাকে চলচ্চিত্রে অভিনয়ের সুযোগ করে দেন। দেলোয়ার জাহান ঝন্টু পরিচালিত *শক্তির লড়াই* চলচ্চিত্রে অনবদ্য অভিনয় করে দর্শকের মন জয় করেন মুনমুন। তার অভিনীত মালেক আফসারী পরিচালিত *[[মৃত্যুর মুখে]]* চলচ্চিত্রটি দারুন ব্যবসা সফল হয়। এছাড়াও তিনি *রানী কেন ডাকাত*, *লঙ্কাকাণ্ড*, *জানের জান*, *শত্রু সাবধান*, *জল্লাদ*, *রক্তের অধিকার* প্রমুখ চলচ্চিত্রে অভিনয় করেছিলেন। তিনি শাকিব খানের বিপরীতে ১৪টি চলচ্চিত্রে অভিনয় করেন।

চলচ্চিত্র থেকে অবসরের পর তিনি বিভিন্ন জেলা শহরে আয়োজিত মেলাতে আসা সার্কাস অনুষ্ঠানে দ্বৈত নৃত্য পরিবেশনা শুরু করেন।

## চলচ্চিত্রের তালিকা
মুনমুন অভিনীত মুক্তি পাওয়া সকল চলচ্চিত্রের তালিকা

## সমালোচনা
মুনমুন বাংলা চলচ্চিত্রে অন্যতম বিতর্কিত নায়িকা। তাকে বেশ কিছু চলচ্চিত্রে নগ্নভাবে দেখা যায়। চলচ্চিত্রে নগ্নতা, অর্ধনগ্ন ও অশ্লীলতার জন্য তাকে সমালোচনার মুখে পড়তে হয়েছে।

## আরও দেখুন
* ময়ূরী
* পলি

## তথ্যসূত্র

## বহিঃসংযোগ

* 
* 

বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর বাংলাদেশী অভিনেত্রী
বিষয়শ্রেণী:২১শ শতাব্দীর বাংলাদেশী অভিনেত্রী
বিষয়শ্রেণী:বাংলাদেশী চলচ্চিত্র অভিনেত্রী
বিষয়শ্রেণী:বাংলা চলচ্চিত্র অভিনেত্রী
বিষয়শ্রেণী:চট্টগ্রাম জেলার অভিনেত্রী
বিষয়শ্রেণী:বাংলাদেশী নারী মডেল
বিষয়শ্রেণী:১৯৮১-এ জন্ম
বিষয়শ্রেণী:ঢাকার অভিনেত্রী
কণার আকার বিতরণ

alt=Particle size distribution of coal-fired fly ash.|ডান|থাম্ব|A log-normal distribution of coal-fired fly ash.

## তাৎপর্য
কোন বস্তুর কণার আকার বিতরণ বস্তুটির ভৌত ও রাসায়নিক বৈশিষ্ট্যগুলো অনুধাবনে অত্যন্ত গুরুত্বপূর্ণ।এটি মৃত্তিকা ও শিলার শক্তিমাত্রা ও ভারবহন ক্ষমতাকে প্রভাবিত করে। এছাড়া, এটি বেশ কিছু কঠিন পদার্থের সক্রিয়তাকেও প্রভাবিত করে। রাসায়নিক বিক্রিয়ায় অংশ নেয় এমন সব কঠিন পদার্থের কণার আকার বিতরণ বৈশিষ্ট্য অত্যন্ত সতর্কতার সাথে নিয়ন্ত্রণ করতে হয়; যেমন- মুদ্রণযন্ত্রের টোনার, প্রসাধনী সামগ্রী এবং ঔষধ প্রস্তুত শিল্পে ব্যবহৃত উপাদানগুলোর ক্ষেত্রে কণার আকার বিতরণ গুরুত্বের সাথে পর্যবেক্ষণ করা হয়। 

## কণিকাকার বস্তু সংগ্রহে তাৎপর্য
কণার আকার বিতরণ যে কোন সংগ্রাহক যন্ত্রের কর্মদক্ষতাকে দারুণভাবে প্রভাবিত করে থাকে।

## নামকরণ
ρp: কণার প্রকৃত ঘনত্ব (g/cm3)

ρg: গ্যাস বা নমুনা ম্যাট্রিক্সের ঘনত্ব (g/cm3)

r2: নির্ণায়কের সহগের ক্ষুদ্রতম বর্গ। এর মান ১.০ এর যত কাছাকাছি হয়,  উপাত্তগুলো দ্বারা ততই সুন্দর সম্পর্ক নির্দেশক লেখচিত্র অঙ্কন করা যায়। মান ১.০ এর সমান হলে বোঝায় যে, উপাত্তগুলো যথাযথভাবে অধিতলে মিলে গেছে।

λ: গ্যাসের কণাসমূহের ক্ষেত্রে গড় মুক্ত পথ (cm)

D50: ভর-মধ্যক-ব্যাস (MMD). লগারিদমীয় ও সাধারণ অক্ষ বিশিষ্ট গ্রাফ কাগজে নির্ণেয় ভর-মধ্যক-ব্যাস।MMD দ্বারা ভরের ভিত্তিতে কণার গড় ব্যাস বুঝানো হয়।

σg: জ্যামিতিক প্রমাণ বিচ্যুতি। গাণিতিক সমীকরণ দ্বারা নির্ণেয়।

বিষয়শ্রেণী:কণা প্রযুক্তি
বিষয়শ্রেণী:রাসায়নিক মিশ্রণ
মুনমুন (দ্ব্যর্থতা নিরসন)

# মুনমুন (অভিনেত্রী): বাংলাদেশী চলচ্চিত্র অভিনেত্রী
# মুনমুন দত্ত: ভারতীয় চলচ্চিত্র, টেলিভিশন অভিনেত্রী এবং মডেল।
# মুনমুন সেন: বাঙালী ও ভারতীয় চলচ্চিত্র অভিনেত্রী, বাংলা, হিন্দি, তামিল, তেলুগু, মালয়ালম, মারাঠি এবং কন্নড় ছবিতে অভিনয়ের জন্য পরিচিত।
# মুনমুন আহমেদ: বাংলাদেশের প্রথিতযশা নৃত্যশিল্পী।
মাটির দৃঢ়ীভবন

**দৃঢ়ীভবন বা দৃঢ়ীকরণ (ইংরেজিঃ Consolidation)** হলো মাটির উপর সুদীর্ঘকালব্যাপী স্থির মানের ভার ক্রিয়া করার দরুণ মাটির অভ্যন্তরস্থ পানি নিঃসরণের ফলে মাটির সংকোচন প্রক্রিয়া। ভূ-পৃষ্ঠস্থ মাটিতে রয়েছে মাটির কণার পাশাপাশি পানি ও বায়ু। দীর্ঘদিন যাবৎ মাটির উপর উচ্চমানের বল ক্রিয়া করলে মাটির উপর যে চাপ সৃষ্টি হয়, তাতে মাটির ভেতরের বায়ু ও পানি বের হয়ে আয়তন সর্বোতভাবে হ্রাস পায়। এে ঘটনাকেই মাটির দৃঢ়ীভবন বলা হয়।

## ধাপ ও ধরন
**১। প্রারম্ভিক দৃঢ়ীভবন**

**২। প্রাথমিক দৃঢ়ীভবন**

**৩। মাধ্যমিক দৃঢ়ীভবন**

## প্রারম্ভিক দৃঢ়ীভবন
আংশিক সম্পৃক্ত মাটিতে স্থির মানের ভার চাপালে প্রথম দিকে খুব দ্রুত এবং অতি অল্প সময়ের মধ্যেই মাটির আন্তঃকণা ফাঁকা স্থান হতে প্রচুর পরিমাণে বায়ু ও অল্প পরিমাণে পানি বের হয়ে আসে। এতে মাটির আয়তন হ্রাস পায়। এ ঘটনাকে প্রারম্ভিক দৃঢ়ীভবন বলা হয়।

## প্রাথমিক দৃঢ়ীভবন
মাটির উপর দীর্ঘদিন যাবৎ স্থির মানের ভার চাপিয়ে রাখা হলে, মাটির মধ্যকার শূন্যস্থানগুলো হতে ধীরে ধীরে পানি বের হয়ে আসে। ফলে মাটির আয়তন হ্রাস পায়। একে প্রাথমিক দৃঢ়ীভবন বলে।

মাটি হতে পানি বের হয়ে আসবার এ বৈশিষ্ট্য মাটির ভেদ্যতা গুণের উপর নির্ভর করে। যে মাটির ভেদ্যতা বেশি, তাতে প্রাথমিক দৃঢ়ীভবন সম্পন্ন হতে তুলনামূলক কম সময় লাগে। যেমনঃ স্থূল দানা মাটির ভেদ্যতা বেশি, তাই তুলনামূলক কম সময়ের মধ্যেই এ মাটির প্রাথমিক দৃঢ়ীভবন সম্পন্ন হয়। অন্যদিকে, যে মাটির ভেদ্যতা গুণ কম; যেমনঃ সূক্ষ্ণ দানা মাটি; সে সব মাটির ক্ষেত্রে প্রাথমিক দৃঢ়ীভবনে বেশি সময় লাগে।

## মাধ্যমিক দৃঢ়ীভবন
মাটির মধ্যকার আন্তকণা ফাঁকা স্থানে স্থির থাকা পানির এমনিতেই একটি স্থিরার্দ্র চাপ (Hydro-static pressure) থাকে। বাইরে থেকে ভার চাপানোর ফলে পানির কণার উপর চাপ আসে। এই আগত চাপ 'অতিরিক্ত ঔদক চাপ' হিসেবে বিবেচিত হয়। মাটির উপর বাইরে থেকে কোন চাপ প্রয়োগ করা হলে, সে চাপ তৎক্ষণাৎ মাটির অভ্যন্তরে স্থিত পানি দ্বারা সম্পূর্ণরূপে বাহিত হয়। তবে, সময় যত গড়ায়, বহিরাগত চাপটি ধীরে ধীরে মাটির কণা কর্তৃকও বাহিত হওয়া শুরু করে। ফলে, উপর থেকে প্রযুক্ত চাপের কিছু অংশ পানি আর বাকি অংশ মাটি বহন করে।

পানির বহন করা চাপের অংশটুকুকে 'ছিদ্রস্থ পানির চাপ' এবং মাটির বহন করা চাপের অংশটুকুকে 'কার্যকরী চাপ' বলে।

সে যাই হোক, সময় গড়ানোর সাথে সাথে এই ছিদ্রস্থ পানির চাপ কমতে থাকে, আর কার্যকরী চাপের মান বাড়তে থাকে। এক সময় দেখা যায়, পানির উপর আগত অতিরিক্ত ঔদক চাপের মান কমতে কমতে শুন্য হয়ে গেছে। অর্থাৎ, উপর থেকে আগত চাপের প্রায় পুরো অংশই এবার মাটির কণাকে বহন করতে হয়। সম্পূর্ণ চাপের পুরোটা বহন করতে গিয়ে মাটির কণাগুলোর ত্রিমাত্রিক বিন্যাস ভেঙে যায়। এতে, মাটি আরেকটু পরিমাণে সংকুচিত হয় এবং মাটির আয়তন হ্রাস পায়। এঘটনাকে মাধ্যমিক দৃঢ়ীভবন বলে।

বিষয়শ্রেণী:মৃত্তিকা বলবিজ্ঞান
বিষয়শ্রেণী:পললবিজ্ঞান
শ্রী গুরু রামদাস জী আন্তর্জাতিক বিমানবন্দর

**শ্রীগুরু রামদাস জী আন্তর্জাতিক বিমানবন্দর** (আইএটিএ: এটিকি, আইসিএও: ভিআইএআর) চতুর্থ শিখ গুরু এবং অমৃতসর শহরের প্রতিষ্ঠাতা গুরু রামদসজীর নামে নাম করণ করা হয়েছে। বিমকনবন্দরটি অমৃতসর শহরের ১১ কিলোমিটার (৭ মাইল) উত্তর-পশ্চিমে অবস্থিত একটি আন্তর্জাতিক বিমানবন্দর এবং ভারতের পাঞ্জাব রাজ্যের বৃহত্তম বিমানবন্দর। এটি রাজা সানসি গ্রামের নিকটবর্তী অমৃতসর-আজনালা সড়কের পাশে অবস্থিত। অমৃতসর ছাড়াও, বিমানবন্দরটি পাঞ্জাবের প্রতিবেশী রাজ্য, হিমাচল প্রদেশের পশ্চিমাঞ্চল এবং জম্মু ও কাশ্মীরের দক্ষিণ জেলায় বিমান পরিষেবা প্রদান করে। নতুন সমন্বিত টার্মিনালটি ধারণ ক্ষমতা পুরনো টার্মিনালের ধারণ ক্ষমতার দ্বিগুণ করেছে। এই এয়ারপোর্ট থেকে ২১ টি অভ্যান্তরিণ ও ৮ টি আন্তর্জাতিক উড়ান রয়েছে। বিমানবন্দরটি ২০১৭ সালের একটি জড়িপে ভারতের অ-মেট্রো বা মহানগর নয় এমন শহরের বিমানবন্দরগুলির মধ্যে তৃতীয় সেরা বিমানবন্দর হিসাবে ঘোষিত হয়েছে। অক্টোবর ২০১৬ থেকে অক্টোবর ২০১৭ পর্যন্ত বিমানবন্দরটি যাত্রী পরিবহন ৫৪.৪% বৃদ্ধি পায়েছে।

## সুবিধা

### টার্মিনাল
২০০৫ সালের সেপ্টেম্বরে পুরনো টার্মিনালের আগমন বিভাগটি উদ্বোধন করা হয় এবং মার্চ ২০০৬ সালে প্রস্থান বিভাগটি চালু করা হয়। নতুন টার্মিনাল বিল্ডিং কাচ ও ইস্পাত দ্বারা নির্মিত এবং একটি ইনলাইন এক্স-রে লাগেজ পরিদর্শন ও পরিবাহক সিস্টেম, এছাড়া নজরদারি, উড়াণ তথ্য প্রদর্শন সিস্টেম (এফআইডিএস), সাধারণের জন্য ব্যবহারের টার্মিনাল ইকুইপমেন্ট (আকর্ষক) এবং সিসিটিভি মত আধুনিক সুবিধা দিয়ে সজ্জিত করা। নতুন টার্মিনাল ২৫ ফেব্রুয়ারি ২০০৯ সালে-এ উদ্বোধন করা হয়। আনুমানিক ৪০,১৭৫ বর্গ মিটার (৪৩২,৪৪০ বর্গ মিটার) (পূর্বে ১২,৭৭০ বর্গ মিটার (১৩৭,৫০০ বর্গ ফুট)) এলাকা নিয়ে নতুন টার্মিনাল ভবন আধুনিক  ভারতীয় নকশায় কাচ ও ইস্পাত ও রং দ্বারা ভারতীয় শৈলীর খিলান দিয়ে  নির্মাণ করা হয়েছে। ৩০ জুন, ২০১৩ সালে শেষ হওয়া বছরের শেষ চতুর্থাংশের জন্য বিমানবন্দর আন্তর্জাতিক যাত্রী পরিবহন ৫৯.৬% বৃদ্ধি পেয়েছে।

## বিমান এবং গন্তব্য

## তথ্যসূত্র

## বহিঃসংযোগ

বিষয়শ্রেণী:ভারতের বিমানবন্দর
বিষয়শ্রেণী:পাঞ্জাবের বিমানবন্দর, ভারত
বিষয়শ্রেণী:২০০৬-এ প্রতিষ্ঠিত বিমানবন্দর
ছলিম উদ্দীন তরফদার

**ছলিম উদ্দীন তরফদার** (১৭ জুলাই ১৯৫০) বাংলাদেশী রাজনীতিবিদ এবং নওগাঁ-৩ আসনের সাবেক সংসদ সদস্য। তিনি ২০১৪ সালে স্বতন্ত্র প্রার্থী হিসেবে সংসদ সদস্য হিসেবে নির্বাচিত হয়েছিলেন।

## জন্ম ও শিক্ষাজীবন
মোঃ ছলিম উদ্দীন তরফদারের পৈতৃক বাড়ি নওগাঁ জেলার, মহাদেবপুর উপজেলার অন্তর্গত চেরাগপুর ইউনিয়নের আজিপুর গ্রামে। তিনি স্নাতক ডিগ্রি অর্জন করেছেন।

## কর্মজীবন
মো. ছলিম উদ্দীন তরফদার রাজনীতির সঙ্গে সক্রিয় ভাবে যুক্ত আছেন। তিনি পরপর অনেকবার চেরাগপুর ইউনিয়নের সফল চেয়ারম্যান নির্বাচিত হয়েছেন। ২০১৪ সালে স্বতন্ত্র প্রার্থী হিসেবে অংশগ্রহণ করেন এবং নৌকা প্রার্থী ড.আকরাম হোসেন চৌধুরীকে পরাজিত করেন। তিনি মহাদেবপুর উপজেলা আওয়ামীলীগের সভাপতি নির্বাচিত হন। পরবর্তিতে তিনি ২০১৮ সালে জাতীয় নির্বাচনে নৌকা প্রতীকে অংশগ্রহণ করেন, এবং দ্বিতীয় বারের মতো সংসদ সদস্য নির্বাচিত হন।

## রাজনৈতিক জীবন

## তথ্যসূত্র

## বহিঃসংযোগ
* ১০ম জাতীয় সংসদের নির্বাচিত সংসদ সদস্যদের তালিকা 

বিষয়শ্রেণী:জীবিত ব্যক্তি
বিষয়শ্রেণী:দশম জাতীয় সংসদ সদস্য
বিষয়শ্রেণী:একাদশ জাতীয় সংসদ সদস্য
বিষয়শ্রেণী:১৯৬৮-এ জন্ম
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:নওগাঁ জেলার ব্যক্তি
সন্ত (খ্রিস্টধর্ম)

**সন্ত** (ইংরেজি: Saint), খ্রিস্টধর্মীয় বিশ্বাস অনুসারে, ঈশ্বরের নিকটবর্তী ও পবিত্রতায় অনন্য এমন একজন ব্যক্তি যিনি যিশুতে সমাসীন এবং যার মাঝে যিশু সমাসীন। ইঙ্গদেশীয়, রোমান ক্যাথলিক, পূর্বদেশীয় সনাতনপন্থী, লুথারীয় এবং প্রাচ্যদেশীয় সনাতনপন্থী সম্প্রদায় অনুসারে স্বর্গপ্রাপ্ত সকল মৃত ব্যক্তি ঈশ্বরের নৈকট্যপ্রাপ্ত সন্ত হিসেবে বিবেচিত, যদিও মর্যাদায় সবাই সমান নয়।  খ্রিস্ট সন্তগণ ইহুদী সাদিক, ইসলামী ওলি, বৌদ্ধ বোধিসত্ত্ব, শিখ গুরু বা হিন্দু ঋষিদের সাথে তুলনীয়।

সাধারণার্থে, সন্ত অর্থ সাধু, ধার্মিক, হরিভক্ত, সুখনিধান, বা সুখকর। সংস্কৃত ভাষায় সৎ শব্দের প্রথমায় বহুবচন সন্তঃ।

## তথ্যসূত্র

### টীকা

### গ্রন্থবিবরণী
* Beyer, Jürgen, et al., eds. *Confessional sanctity (c. 1550 – c. 1800)*. Mainz: Philipp von Zabern, 2003.
* Bruhn, Siglind. *Saints in the Limelight: Representations of the Religious Quest on the Post-1945 Operatic Stage*. Hillsdale, New York: Pendragon Press, 2003. .
* Cunningham, Lawrence S. *The Meaning of Saints*. San Francisco: Harper & Row, 1980.
* Hawley, John Stratton, ed. *Saints and Virtues*. Berkeley: University of California Press, 1987. .
* Hein, David. "Saints: Holy, Not Tame". *Sewanee Theological Review* 49 (2006): 204–217.
* Jean-Luc Deuffic (ed.), *Reliques et sainteté dans l'espace médiéval* https://web.archive.org/web/20180205000924/http://www.pecia.fr/#/pecia-8-11/3544065
* O'Malley, Vincent J. *Ordinary Suffering of Extraordinary Saints*, 1999. .
* Perham, Michael. *The Communion of Saints*. London: Alcuin Club/SPCK, 1980.
* Woodward, Kenneth L. *Making Saints*. New York: Simon & Schuster, 1996.

বিষয়শ্রেণী:ধর্ম
বিষয়শ্রেণী:ধর্মীয় পরিভাষা
বিষয়শ্রেণী:হিন্দুধর্মের উপাধি ও পেশা
রেইড (২০১৮-এর চলচ্চিত্র)

***রেইড*** হচ্ছে ২০১৮ সালে মুক্তিপ্রাপ্ত  হিন্দি ভাষার চলচ্চিত্র, যেটি রিতেশ শাহ রচনা করেছেন এবং রাজ কুমার গুপ্তা পরিচালনা করেছেন। এই চলচ্চিত্রের প্রধান চরিত্রে অজয় দেবগন এবং ইলিয়েনা ডি ক্রুজ অভিনয় করেছেন।

২০১৭ সালের সেপ্টেম্বর মাসে চলচ্চিত্রটির প্রধান ফটোগ্রাফি লখনউ ও রায়বেরেলিতে  সম্পন্ন করা হয়। এই চলচ্চিত্রটি ২০১৮ সালের ১৬ই মার্চ তারিখে মুক্তির জন্য নির্ধারণ করা হয়েছে।

## অভিনয়শিল্পী
* অজয় দেবগন – অময় পাটনায়ক (ডেপুটি কমিশনার অফ ইনকাম ট্যাক্স, লখনউ)
* ইলিয়েনা ডি ক্রুজ - মালিনী পাটনায়েক
* সৌরব শুকলা – রাজাজী
* গায়ত্রী আইয়ার
* অমিত বিমরোত

## মুক্তি
রেইড ২০১৮ সালের ১৬ই মার্চ বিশ্বব্যাপী মুক্তি পেয়েছে।

## তথ্যসূত্র

## বহিঃসংযোগ
* 

বিষয়শ্রেণী:ভারতীয় চলচ্চিত্র
বিষয়শ্রেণী:২০১৮-এর চলচ্চিত্র
বিষয়শ্রেণী:হিন্দি ভাষার চলচ্চিত্র
বিষয়শ্রেণী:লখনউয়ে ধারণকৃত চলচ্চিত্র
বিষয়শ্রেণী:সত্য ঘটনা অবলম্বনে মারপিটধর্মী চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:ভারতে দুর্নীতি সম্পর্কে চলচ্চিত্র
বিষয়শ্রেণী:ভারতীয় অপরাধমূলক মারপিটধর্মী চলচ্চিত্র
বিষয়শ্রেণী:সত্য ঘটনা অবলম্বনে ভারতীয় চলচ্চিত্র
বিষয়শ্রেণী:উত্তরপ্রদেশে ধারণকৃত চলচ্চিত্র
বিষয়শ্রেণী:১৯৮০-এর দশকের পটভূমিতে চলচ্চিত্র
বিষয়শ্রেণী:টি-সিরিজের চলচ্চিত্র
বিষয়শ্রেণী:ইন্দিরা গান্ধীর সাংস্কৃতিক চিত্রায়ণ
বিষয়শ্রেণী:লখনউয়ের পটভূমিতে চলচ্চিত্র
ফজিলাতুন্নেসা বাপ্পী

**ফজিলাতুন্নেসা বাপ্পী** (৩১ ডিসেম্বর ১৯৭০ – ২ জানুয়ারি ২০২০) একজন বাংলাদেশী আইনজীবী, রাজনীতিবিদ এবং নবম ও দশম জাতীয় সংসদের সংরক্ষিত নারী আসনের সংসদ সদস্য ছিলেন।

## জীবনী
ফজিলাতুন্নেসা বাপ্পী ১৯৭০ সালের ৩১ ডিসেম্বর নড়াইলে জন্মগ্রহণ করেন। তিনি আন্তর্জাতিক অপরাধ ট্রাইব্যুনালের কৌঁসুলি ছিলেন। এছাড়া, তিনি সহকারী অ্যাটর্নি জেনারেল হিসেবেও দায়িত্ব পালন করেছেন।

পেশায় আইনজীবী ফজিলাতুন্নেসা বাপ্পী ছাত্রাবস্থা থেকেই বাংলাদেশ আওয়ামী লীগের রাজনীতির সাথে যুক্ত ছিলেন। ২০১১ সালে তিনি সংরক্ষিত নারী আসন-৪৭ এর সংসদ সদস্য হিসেবে নির্বাচিত হয়েছিলেন। ২০১৪ সালে আওয়ামী লীগ সরকার গঠন করার পর তিনি ১৯ মার্চ সংরক্ষিত নারী আসন-৩০ থেকে দ্বিতীয়বার সংসদ সদস্য হন।

## মৃত্যু
ফজিলাতুন্নেসা বাপ্পী ২০২০ সালের ২ জানুয়ারি ঢাকার বঙ্গবন্ধু শেখ মুজিব মেডিকেল বিশ্ববিদ্যালয় হাসপাতালে ৪৯ বছর বয়সে মৃত্যুবরণ করেন।

## আরও দেখুন
* নবম জাতীয় সংসদ সদস্যদের তালিকা
* দশম জাতীয় সংসদ সদস্যদের তালিকা

## তথ্যসূত্র

## বহিঃসংযোগ
* মাননীয় সংসদ সদস্য ফজিলাতুন নেসা বাপ্পি - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
* ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:১৯৭০-এ জন্ম
বিষয়শ্রেণী:২০২০-এ মৃত্যু
বিষয়শ্রেণী:বাংলাদেশী মুসলিম
বিষয়শ্রেণী:নড়াইল জেলার রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:নবম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:নড়াইল জেলার ব্যক্তি
বিষয়শ্রেণী:২০শ শতাব্দীর বাংলাদেশী আইনজীবী
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:২১শ শতাব্দীর বাংলাদেশী আইনজীবী
ওয়াসিকা আয়শা খান

**ওয়াসিকা আয়শা খান** হলেন বাংলাদেশের একজন রাজনীতিবিদ ও সংরক্ষিত নারী আসন-৩১ থেকে নির্বাচিত জাতীয় সংসদ সদস্য যিনি অর্থ মন্ত্রণালয়ের প্রতিমন্ত্রী হিসেবে দায়িত্ব পালন করছেন। তিনি জাতীয় সংসদের ৫০টি সংরক্ষিত নারী আসনে প্রথমাবস্থায় নির্বাচিত অপর ৪৭ জন সদস্যের সাথে ২০১৪ সালের ১৯ মার্চ সংসদ সদস্য পদে নির্বাচিত হন।

## প্রাথমিক জীবন
ওয়াসিকা আয়শা খান ১৯৭১ সালের ২৪ জুলাই জন্মগ্রহণ করেন। তিনি চট্টগ্রাম বিশ্ববিদ্যালয় থেকে বাণিজ্যে স্নাতক ও স্নাতকোত্তর ডিগ্রি লাভ করেন। তার পিতা আতাউর রহমান খান কায়সার বাংলাদেশের স্বাধীনতা যুদ্ধের অন্যতম সংগঠক এবং বাংলাদেশ আওয়ামী লীগের প্রখ্যাত রাজনীতিবিদ।

## রাজনৈতিক জীবন
ওয়াসিকা আয়শা খান ২০১৪ সালে ও ২০১৮ সালের ৩০ ডিসেম্বর ৩১ নং সংরক্ষিত নারী আসনে আওয়ামী লীগের প্রার্থী হিসেবে সংসদ সদস্য নির্বাচিত হন।

তিনি ২০১৯ সালের ডিসেম্বরে আওয়ামী লীগের অর্থ ও পরিকল্পনা বিষয়ক সম্পাদক হন। তিনি বিস্তার: চিটাগাং আর্টস কমপ্লেক্সের উপদেষ্টা। তিনি জীবাশ্ম জ্বালানির ব্যবহার কমানোর জন্য ওকালতি করা ক্লাইমেট পার্লামেন্ট বাংলাদেশ নামক নেটওয়ার্কের ভাইস চেয়ারপারসন। তিনি মহিলা আওয়ামী লীগের সহ-সভাপতি।

তিনি ২০২১ সালের জুনে বিদ্যুৎ, জ্বালানি ও খনিজ সম্পদ মন্ত্রণালয় সম্পর্কিত স্থায়ী কমিটির সভাপতি হন।

১ মার্চ ২০২৪ সালে আয়শা খান অর্থ মন্ত্রণালয়ের প্রতিমন্ত্রী হিসেবে নিযুক্ত হন। তিনি বাংলাদেশের স্বাধীনতা পরবর্তী ইতিহাসে প্রথম নারী অর্থ প্রতিমন্ত্রী।

## আরও দেখুন
* ১০ম জাতীয় সংসদ নির্বাচন - ২০১৪
* বাংলাদেশের জাতীয় সংসদের সদস্যদের তালিকা

## তথ্যসূত্র

## বহিঃসংযোগ

* মাননীয় সংসদ সদস্য ওয়াসিকা আয়শা খান  - বাংলাদেশ জাতীয় সংসদ সচিবালয় কর্তৃক প্রকাশিত সংক্ষিপ্ত জীবনী।
* ১০ম জাতীয় সংসদ সদস্য তালিকা (বাংলা)  - বাংলাদেশ জাতীয় সংসদ সচিবালয় কর্তৃক প্রকাশিত ১০ম জাতীয় সংসদ সদস্যদের পূর্ণাঙ্গ তালিকা।

বিষয়শ্রেণী:জীবিত ব্যক্তি
বিষয়শ্রেণী:বাংলাদেশী মুসলিম
বিষয়শ্রেণী:চট্টগ্রাম জেলার রাজনীতিবিদ
বিষয়শ্রেণী:দশম জাতীয় সংসদ সদস্য
বিষয়শ্রেণী:জাতীয় সংসদের মহিলা সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:চট্টগ্রাম বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সরকারি কমার্স কলেজ, চট্টগ্রামের প্রাক্তন শিক্ষার্থী
বিষয়শ্রেণী:একাদশ জাতীয় সংসদ সদস্য
বিষয়শ্রেণী:১৯৭১-এ জন্ম
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:১৯৬৯-এ জন্ম
সুবাহ বাংলার সুবাহদারদের তালিকা

মোগল আমলে সমগ্র দেশকে কয়েকটি প্রশাসনিক অঞ্চলে বিভক্ত করে শাসনকার্য পরিচালনা করা হতো। এই সব প্রসাশনিক অঞ্চলকে বলা হতো সুবাহ। যেকোন সুবাহ তথা প্রদেশের প্রশাসক বা গভর্নরকে সুবাহদার বলা হতো। সাধারণত উচ্চপদস্থ সরকারী কর্মকর্তা, সেনা কর্মকর্তা এবং শাহজাদাদের বা রাজবংশের বিশ্বস্ত ব্যক্তিদের সুবাহদার হিসেবে নিযুক্ত করে পাঠানো হতো।
মোঘল সাম্রাজ্যের আমলে বর্তমানের বাংলাদেশ এবং ভারতের পশ্চিমবঙ্গ ও ওড়িষ্যা পর্যন্ত বিস্তৃত অঞ্চল নিয়ে সুবাহ বাংলা গঠন করা হয়েছিলো। সুবাহ বাংলায় সুবাহদার হিসেবে বিভিন্ন ব্যক্তি এসে শাসনকার্য পরিচালনা করতেন।
## তালিকা
সুবাহ বাংলার সুবাহদারদের তালিকা ও শাসনামল নিম্নে দেওয়া হলো:

## তথ্যসূত্র

বিষয়শ্রেণী:সরকার সম্পর্কিত তালিকা
বিষয়শ্রেণী:মুঘল সাম্রাজ্য
ঘঘরার যুদ্ধ

থাম্ব|ঘঘরার যুদ্ধ
**ঘর্ঘরার যুদ্ধ** সঙ্ঘটিত হয় ১৫২৯ সালে। এটি ভারতে মুঘল সাম্রাজ্য প্রতিষ্ঠায় একটি অন্যতম যুদ্ধ। এটি ১৫২৬ সালে সঙ্ঘটিত পানিপথের প্রথম যুদ্ধ ও ১৫২৭ সালে সঙ্ঘটিত খানার যুদ্ধের পরে সঙ্ঘটিত হয়। এই যুদ্ধে সদ্য উত্থিত মুঘল সাম্রাজ্যের সম্রাট জহিরউদ্দিন মুহাম্মদ বাবর-এর সৈন্যবাহিনী ভারতীয় মিত্রবাহিনীর সাথে যোগদান করে।
অপরপক্ষে পূর্ব আফগানি কনফেডারেট বাহিনী সুলতান মাহমুদ লোদির নেতৃত্বে ও শাহী বাঙলা সুলতান নুসরাত শাহ-এর নেতৃত্বে যুদ্ধ  করে।

## পটভূমি
সুলতান মাহমুদ লোদি দিল্লির মসনদে বসার উচ্চাশা পোষণ করেছিলেন।আফগানি কনফেডারেট তাঁকে দিল্লি সালতানাতের যোগ্য উত্তরসূরি ঘোষণা করে ও রাজপুত কনফেডারেট তাঁকে সহায়তা করে।খানার যুদ্ধে পরাজয়ের পর তিনি পালিয়ে যেতে বাধ্য হন। তিনি গুজরাত-এ আশ্রয় নেন।পূর্বদিককার স্বজনদের সাথে যোগাযোগের প্রচেষ্টার পর তিনি তাদের সাথে অবশেষে যোগ দিতে সমর্থ হন।
বাবর-এর চান্দেরী আক্রমণের কিছু সময় পরেই,বিহারের পাঠান সাম্রাজ্যের সম্রাট সুলতান মাহমুদ শাহ লোহানী মৃত্যুবরণ করেন।তাঁর মৃত্যুর পর তাঁর পুত্র সুলতান জালাল উদ-দীন লোহানী সিঙহাসনে বসেন।
## যুদ্ধ
## ফলাফল
এটি ছিল একটি চূড়ান্ত নিষ্পত্তিমূলক যুদ্ধ।অসংখ্য অদম্য আফগানি পশ্চিমে পুনরায় আফগানি শাসনের আশা ত্যাগ করে পরাজয় বরণ করে।

## তথ্যসূত্র

বিষয়শ্রেণী:মুঘল সাম্রাজ্য জড়িত লড়াই
বিষয়শ্রেণী:বাংলা সালতানাতের সামরিক ইতিহাস
বিষয়শ্রেণী:১৫২৯-এর সশস্ত্র সংঘাত
নয়াপাড়া ইউনিয়ন

**নয়াপাড়া** বাংলাদেশের বান্দরবান জেলার অন্তর্গত আলীকদম উপজেলার একটি ইউনিয়ন।

## আয়তন
নয়াপাড়া ইউনিয়নের আয়তন ৭৬৪০ একর (৩০.৯২ বর্গ কিলোমিটার)।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা ১০,৯৭৩জন। এর মধ্যে ৬,৫২৭জন মুসলিম, ৩,৫৪১জন বৌদ্ধ, ৪৫৬জন হিন্দু, ৪৩জন খ্রিস্টান ও ৪০৬জন অন্যান্য ধর্মের অনুসারী।

নৃতাত্ত্বিকভাবে ৭,০২১জন বাঙালি, ১,৬৩৯জন ম্রো, ১,৪১৫জন মারমা,  ৩৫জন ত্রিপুরা, ও ৮৬২জন অন্যান্য।

## অবস্থান ও সীমানা
আলীকদম উপজেলার পশ্চিম-মধ্যাংশে নয়াপাড়া ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের উত্তরে চৈক্ষ্যং ইউনিয়ন, পূর্বে আলীকদম সদর ইউনিয়ন, দক্ষিণে কুরুকপাতা ইউনিয়ন এবং পশ্চিমে নাইক্ষ্যংছড়ি উপজেলার দোছড়ি ইউনিয়ন ও বাইশারী ইউনিয়ন অবস্থিত।

## প্রতিষ্ঠাকাল
২০১৪ সালের ২৪ জুলাই ২নং চৈক্ষ্যং ইউনিয়নকে বিভক্ত করে ৩নং নয়াপাড়া ইউনিয়ন গঠন করা হয়।

## প্রশাসনিক কাঠামো
নয়াপাড়া ইউনিয়ন আলীকদম উপজেলার আওতাধীন ৩নং ইউনিয়ন পরিষদ। এ ইউনিয়নের প্রশাসনিক কার্যক্রম আলীকদম থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।

ওয়ার্ডভিত্তিক এ ইউনিয়নের সীমানাসমূহ হল:

## শিক্ষা ব্যবস্থা
নয়াপাড়া ইউনিয়নের সাক্ষরতার হার ২৫%। এ ইউনিয়নে ৮টি প্রাথমিক বিদ্যালয় রয়েছে।

### শিক্ষা প্রতিষ্ঠান
;প্রাথমিক বিদ্যালয়
* কলারঝিরি সরকারি প্রাথমিক বিদ্যালয়
* গয়ামঝিরি পঞ্চবিহারী সরকারি প্রাথমিক বিদ্যালয়
* তারাবুনিয়া শফিউল আলম সরকারি প্রাথমিক বিদ্যালয়
* নয়াপাড়া সরকারি প্রাথমিক বিদ্যালয়
* বাবু পাড়া সরকারি প্রাথমিক বিদ্যালয়
* মংচা পাড়া সরকারি প্রাথমিক বিদ্যালয়
* মংচিং হেডম্যানপাড়া সরকারি প্রাথমিক বিদ্যালয়
* রোয়াম্ভু সরকারি প্রাথমিক বিদ্যালয়

## যোগাযোগ ব্যবস্থা
নয়াপাড়া ইউনিয়নে যোগাযোগের প্রধান সড়ক হল আলীকদম-নয়াপাড়া সড়ক। প্রধান যোগাযোগ মাধ্যম জীপগাড়ি।

## খাল ও নদী
নয়াপাড়া ইউনিয়নের পূর্ব সীমান্ত দিয়ে বয়ে চলেছে মাতামুহুরী নদী। এছাড়া রয়েছে তৈন খাল।

## জনপ্রতিনিধি
* বর্তমান চেয়ারম্যান: মো. কফিল উদ্দিন

## আরও দেখুন
* আলীকদম উপজেলা
* আলীকদম থানা
* বান্দরবান জেলা

## তথ্যসূত্র

## বহিঃসংযোগ

বিষয়শ্রেণী:আলীকদম উপজেলার ইউনিয়ন
আলীকদম সদর ইউনিয়ন

**আলীকদম সদর** বাংলাদেশের বান্দরবান জেলার অন্তর্গত আলীকদম উপজেলার একটি ইউনিয়ন।

## আয়তন
আলীকদম সদর ইউনিয়নের আয়তন ৩৩.৮৩ বর্গ কিলোমিটার।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের জনসংখ্যা ২৩,৪৮৮ জন। এর মধ্যে ১৬,৪০৫জন মুসলিম, ৩,৪৩৬জন বৌদ্ধ, ১৫৩০জন খ্রিস্টান, ১১৫৮জন হিন্দু ও ৯৫৯জন অন্যান্য ধর্মের অনুসারী।

নৃতাত্ত্বিকভাবে ১৮,১৬১জন বাঙালি, ২,৪৭৩জন ম্রো, ১,৩৭০জন ত্রিপুরা, ৬২৩জন মারমা ও ৮৬১জন অন্যান্য।

## অবস্থান ও সীমানা
আলীকদম উপজেলার পূর্ব-মধ্যাংশে আলীকদম সদর ইউনিয়নের অবস্থান। আলীকদম উপজেলা সদর এ ইউনিয়নে অবস্থিত। এ ইউনিয়নের উত্তরে চৈক্ষ্যং ইউনিয়ন, পশ্চিমে নয়াপাড়া ইউনিয়ন, দক্ষিণে কুরুকপাতা ইউনিয়ন এবং পশ্চিমে থানচি উপজেলার রেমাক্রী ইউনিয়ন ও তিন্দু ইউনিয়ন অবস্থিত।

## প্রশাসনিক কাঠামো
আলীকদম সদর ইউনিয়ন আলীকদম উপজেলার আওতাধীন ১নং ইউনিয়ন পরিষদ। এ ইউনিয়নের প্রশাসনিক কার্যক্রম আলীকদম থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।

ওয়ার্ডভিত্তিক এ ইউনিয়নের সীমানাসমূহ হল:

## শিক্ষা ব্যবস্থা
২০১১ সালের আদমশুমারি অনুযায়ী আলীকদম সদর ইউনিয়নের সাক্ষরতার হার ৩০.৫%। এ ইউনিয়নে ২টি মাধ্যমিক বিদ্যালয়, ১টি দাখিল মাদ্রাসা, ১টি নিম্ন মাধ্যমিক বিদ্যালয় ও ১৫টি প্রাথমিক বিদ্যালয় রয়েছে।

### শিক্ষা প্রতিষ্ঠান
;মাধ্যমিক বিদ্যালয়
* আলীকদম সরকারি উচ্চ বিদ্যালয়
* আলীকদম বালিকা উচ্চ বিদ্যালয়

;মাদ্রাসা
* আলীকদম ইসলামিয়া দাখিল মাদ্রাসা

;নিম্ন মাধ্যমিক বিদ্যালয়
* আলীকদম আবাসিক স্কুল

;প্রাথমিক বিদ্যালয়
* অসতি ত্রিপুরা পাড়া সরকারি প্রাথমিক বিদ্যালয়
* আমতলী পাড়া সরকারি প্রাথমিক বিদ্যালয়
* আলীকদম আদর্শ সরকারি প্রাথমিক বিদ্যালয়
* আলীকদম বাস টার্মিনাল সরকারি প্রাথমিক বিদ্যালয়
* চন্দ্রমোহন পাড়া সরকারি প্রাথমিক বিদ্যালয়
* চম্পট পাড়া সরকারি প্রাথমিক বিদ্যালয়
* চিওনী পাড়া সরকারি প্রাথমিক বিদ্যালয়
* ছাবের মিয়া পাড়া আবদুল হামিদ সরকারি প্রাথমিক বিদ্যালয়
* ডর মেনরাই পাড়া সরকারি প্রাথমিক বিদ্যালয়
* দয়ালচন্দ্র পাড়া সরকারি প্রাথমিক বিদ্যালয়
* নজির মেম্বার পাড়া সিদ্দিক আহমেদ সরকারি প্রাথমিক বিদ্যালয়
* পারাও পাড়া সরকারি প্রাথমিক বিদ্যালয়
* মেজর জামান পাড়া সরকারি প্রাথমিক বিদ্যালয়
* মেনক্য মেনকক পাড়া সরকারি প্রাথমিক বিদ্যালয়
* সাকলিং পাড়া সরকারি প্রাথমিক বিদ্যালয়

## যোগাযোগ ব্যবস্থা
আলীকদম সদর ইউনিয়নে যোগাযোগের প্রধান ২টি সড়ক হল বান্দরবান-থানচি-আলীকদম সড়ক এবং বান্দরবান-লামা-আলীকদম সড়ক। প্রধান যোগাযোগ মাধ্যম জীপগাড়ি।

## খাল ও নদী
আলীকদম সদর ইউনিয়নের পশ্চিম সীমান্ত দিয়ে বয়ে চলেছে মাতামুহুরী নদী। এছাড়া রয়েছে তৈন খাল, চৈক্ষ্যং খাল এবং কলারঝিরি খাল।

## হাট-বাজার
আলীকদম সদর ইউনিয়নের প্রধান প্রধান হাট-বাজারগুলো হল আলীকদম বাজার, পান বাজার, পোয়ামুহুরী বাজার এবং দোছড়ি বাজার।

## দর্শনীয় স্থান
আলীকদম সদর ইউনিয়নের দর্শনীয় স্থানগুলোর মধ্যে রয়েছে:
* আলীকদম সেনানিবাস
* ডিম পাহাড়

## জনপ্রতিনিধি
* বর্তমান চেয়ারম্যান: নাসির উদ্দিন 

## আরও দেখুন
* আলীকদম উপজেলা
* আলীকদম থানা
* বান্দরবান জেলা

## তথ্যসূত্র

## বহিঃসংযোগ

বিষয়শ্রেণী:আলীকদম উপজেলার ইউনিয়ন
ইউটিসি+০১:২৪

থাম্ব|300px
**ইউটিসি+০১:২৪** হল একটি সময় অঞ্চল, যা ইউটিসি থেকে ১ ঘণ্টা ২৪ মিনিট এগিয়ে। এই সময় ওয়ার্সা মেরিডিয়ানের স্থানীয় গড় সময় ছিল এবং এটি **ওয়ার্সার গড় সময়** হিসেবেও পরিচিত ছিল।

আইএসও ৮৬০১ তে, এই সময়কে  হিসেবে লেখা হয়।

উনবিংশতি শতাব্দীর প্রথম দিক থেকে, সাবেক পোলিশ-লিথুয়েনীয় কমনওয়েলথের ভূমিতে সময়কালের উদ্দেশ্যে এটি সাধারণভাবে ব্যবহার করা হয়েছিল।

৫ আগস্ট ১৯১৫-এ, ওয়ার্সা কেন্দ্রীয় ইউরোপীয় সময় ব্যবহার করা শুরু করে, এবং পোল্যান্ডের বাকি অংশ তা অনুসরণ করে।

## বহিঃসংযোগ
* https://web.archive.org/web/20180523163108/http://article.gmane.org/gmane.comp.time.tz/888/match=europe+warsaw+24+1915

বিষয়শ্রেণী:পোল্যান্ডের সময়
বিষয়শ্রেণী:ইউটিসি অফসেট
চৈক্ষ্যং ইউনিয়ন

**চৈক্ষ্যং** বাংলাদেশের বান্দরবান জেলার অন্তর্গত আলীকদম উপজেলার একটি ইউনিয়ন।

## আয়তন
চৈক্ষ্যং ইউনিয়নের আয়তন ৩২,০০০ একর (১২৯.৫০ বর্গ কিলোমিটার)।

## জনসংখ্যার উপাত্ত
২০২২ সালের পরিসংখ্যান অনুযায়ী ইউনিয়নের মোট জনসংখ্যা ১৮,১২২জন। এর মধ্যে জন ১১,৭৩২জন মুসলিম, ৫,০১৭জন বৌদ্ধ, ১,০৪৯জন খ্রিস্টান, ৩০৮জন হিন্দু ও ১৭জন অন্যান্য ধর্মের অনুসারী।

নৃতাত্ত্বিকভাবে ১৩,২০৩জন বাঙালি, ২,১৫০জন ম্রো, ১,৭৩৫জন মারমা,  ৭৭০জন ত্রিপুরা, ও ২৬৪জন অন্যান্য।

## অবস্থান ও সীমানা
আলীকদম উপজেলার সর্ব-উত্তরে চৈক্ষ্যং ইউনিয়নের অবস্থান। উপজেলা সদর থেকে এ ইউনিয়নের দূরত্ব প্রায় ১২ কিলোমিটার। এ ইউনিয়নের দক্ষিণে আলীকদম সদর ইউনিয়ন ও নয়াপাড়া ইউনিয়ন, পশ্চিমে লামা উপজেলার ফাঁসিয়াখালী ইউনিয়ন, উত্তর-পশ্চিমে লামা উপজেলার রূপসীপাড়া ইউনিয়ন এবং উত্তর-পূর্বে থানচি উপজেলার বলিপাড়া ইউনিয়ন ও থানচি সদর ইউনিয়ন অবস্থিত।

## প্রতিষ্ঠাকাল
১৯৮৬ সালে আলীকদম ইউনিয়ন থেকে বিভক্ত হয়ে এ ইউনিয়ন ২নং চৈক্ষ্যং ইউনিয়ন পরিষদ নামে পরিচিতি লাভ করে।

## প্রশাসনিক কাঠামো
চৈক্ষ্যং ইউনিয়ন আলীকদম উপজেলার আওতাধীন ২নং ইউনিয়ন পরিষদ। এ ইউনিয়নের প্রশাসনিক কার্যক্রম আলীকদম থানার আওতাধীন। এ ইউনিয়ন জাতীয় সংসদের ৩০০নং নির্বাচনী এলাকা পার্বত্য বান্দরবান এর অংশ।

ওয়ার্ডভিত্তিক এ ইউনিয়নের সীমানাসমূহ হল:

## শিক্ষা ব্যবস্থা
২০১১ সালের আদমশুমারি অনুযায়ী চৈক্ষ্যং ইউনিয়নের সাক্ষরতার হার ৩২.৪%। এ ইউনিয়নে ১টি মাধ্যমিক বিদ্যালয় ও ৯টি প্রাথমিক বিদ্যালয় রয়েছে।

### শিক্ষা প্রতিষ্ঠান
;মাধ্যমিক বিদ্যালয়
* চৈক্ষ্যং আদর্শ উচ্চ বিদ্যালয়
* মম্পাখই হেডম্যানপাড়া মাধ্যমিক বিদ্যালয়

;প্রাথমিক বিদ্যালয়
* চৈক্ষ্যং ত্রিপুরা পাড়া সরকারি প্রাথমিক বিদ্যালয়
* চৈক্ষ্যং মৈত্রী সরকারি প্রাথমিক বিদ্যালয়
* থোয়াইচিং হেডম্যানপাড়া সরকারি প্রাথমিক বিদ্যালয়
* বাঘের ঝিরি সরকারি প্রাথমিক বিদ্যালয়
* ভরির মুখ সরকারি প্রাথমিক বিদ্যালয়
* মম্পাখই হেডম্যানপাড়া সরকারি প্রাথমিক বিদ্যালয়
* মংতাই হেডম্যানপাড়া সরকারি প্রাথমিক বিদ্যালয়
* লাংড়িং পাড়া সরকারি প্রাথমিক বিদ্যালয়
* সোনাইছড়ি সরকারি প্রাথমিক বিদ্যালয়

## যোগাযোগ ব্যবস্থা
চৈক্ষ্যং ইউনিয়নে যোগাযোগের প্রধান সড়ক হল লামা-আলীকদম সড়ক। প্রধান যোগাযোগ মাধ্যম জীপগাড়ি।

## খাল ও নদী
চৈক্ষ্যং ইউনিয়নের পূর্ব সীমান্ত দিয়ে বয়ে চলেছে মাতামুহুরী নদী। এছাড়া রয়েছে চৈক্ষ্যং খাল এবং লামা খাল।

## দর্শনীয় স্থান
চৈক্ষ্যং ইউনিয়নের দর্শনীয় স্থানগুলোর মধ্যে রয়েছে:
* দুপ্রুঝিরি মিনি ঝর্ণা
* ম্যারাইংতং জাদ্ধী পাহাড়

## জনপ্রতিনিধি
* বর্তমান চেয়ারম্যান: ফেরদৌস রহমান

## আরও দেখুন
* আলীকদম উপজেলা
* আলীকদম থানা
* বান্দরবান জেলা

## তথ্যসূত্র

## বহিঃসংযোগ

বিষয়শ্রেণী:আলীকদম উপজেলার ইউনিয়ন
টঙ্গী–ভৈরব–আখাউড়া রেলপথ

**টঙ্গী-ভৈরব-আখাউড়া লাইন** হচ্ছে একটি রেলপথ যা টঙ্গী এবং আখাউড়াকে, ভৈরব বাজার থেকে ময়মনসিংহ পর্যন্ত ময়মনসিংহ-গৌরীপুর-­ভৈরব রেলপথ  শাখা লাইন রয়েছে। এই রেলপথটি বাংলাদেশ রেলওয়ের অধীনস্থ একটি রেলপথ।
ভৈরব

## ইতিহাস
চট্টগ্রাম বন্দরের সাথে একটি রেলপথ সংযোগের জন্য *আসামের চা উৎপাদনকারীদের* দাবীর পরিপ্রেক্ষিতে, আসাম বেঙ্গল রেলওয়ে ১৮৯১ সালে বঙ্গের পূর্বাঞ্চলে একটি রেলওয়ে ট্রাক নির্মাণ শুরু করে। চট্টগ্রাম এবং কুমিল্লায় -এর একটি পথ ১৮৯৫ সালে চালু করা হয়। **কুমিল্লা–আখাউড়া-কুলাউড়া-বদরপুর** অংশ ১৮৯৬-৯৮-এ চালু করা হয় এবং ১৯০৩ সালে লামডিং পর্যন্ত বিস্তৃত করা হয়। মেঘনা নদীর পশ্চিম তীরের রেল ব্যবস্থার সাথে পূর্ব প্রান্তকে সংযোগ করার জন্য, ১৯১০ এবং ১৯১৪ সালের মধ্যে টঙ্গী-ভৈরব-আখাউড়া লাইন নির্মাণ করা হয়। যাইহোক, ঐসময়ে মেঘনা নদীর উপর কোন সেতু ছিলনা।

## স্টেশন তালিকা
টঙ্গী-ভৈরব-আখাউড়া লাইনে থাকা রেলওয়ে স্টেশন গুলো হচ্ছে:
*টঙ্গী জংশন রেলওয়ে স্টেশন
*পুবাইল রেলওয়ে স্টেশন
*নলছাটা রেলওয়ে স্টেশন
*আড়িখোলা রেলওয়ে স্টেশন
*ঘোড়াশাল ফ্ল্যাগ রেলওয়ে স্টেশন
*ঘোড়াশাল রেলওয়ে স্টেশন
*জিনারদী রেলওয়ে স্টেশন
*নরসিংদী রেলওয়ে স্টেশন
*আমিরগঞ্জ রেলওয়ে স্টেশন
*খানাবাড়ী রেলওয়ে স্টেশন
*হাটুভাঙ্গা রেলওয়ে স্টেশন
*মেথীকান্দা রেলওয়ে স্টেশন
*শ্রীনিধি রেলওয়ে স্টেশন
*দৌলতকান্দি রেলওয়ে স্টেশন
*ভৈরব বাজার জংশন রেলওয়ে স্টেশন
*আশুগঞ্জ রেলওয়ে স্টেশন
*তালশহর রেলওয়ে স্টেশন
*ব্রাহ্মণবাড়িয়া রেলওয়ে স্টেশন
*পাঘাচং রেলওয়ে স্টেশন
*ভাতশালা রেলওয়ে স্টেশন
*আখাউড়া জংশন রেলওয়ে স্টেশন

## ভৈরব রেলওয়ে সেতু

মেঘনা নদীর উপরে অবস্থিত সেতুটি, ভৈরব রেলওয়ে সেতু নামে সমধিক পরিচিত, ১৯৩৭ সালে উদ্বোধন করা হয়, যা ঢাকা এবং চট্টগ্রামের মধ্যে যাতায়াতের পথকে সুগম করে।

২০১১-এর নভেম্বরে, বাংলাদেশ রেলওয়ে ভারতীয় দুটি বেসরকারি কোম্পানির সাথে সম্ভাব্যতা অধ্যয়ন, বিশদ ডিজাইন এবং মেঘনা নদীর উপরে দ্বিতীয় রেল সেতু ও তিতাস নদীর উপরে দ্বিতীয় রেল সেতু নির্মাণের টেন্ডার পত্র প্রস্তুতকরণের চুক্তিতে স্বাক্ষর করে।

 বাংলাদেশ–যুক্তরাজ্য মৈত্রী সেতু, ২০০২ সালে সম্পন্ন হয়, যা ভৈরব বাজার এবং আশুগঞ্জের মধ্যদিয়ে ঢাকা-সিলেট মহাসড়ককে সংযোগ করেছে।

## তথ্যসূত্র

বিষয়শ্রেণী:বাংলাদেশের মিটারগেজ রেলপথ